Datum: 14.6.2019

Spoštovani,

objavljamo odgovore na vprašanja gospodarskega/ih subjekta/ov za javno naročilo št. JPE-VOD-SP-167/19 – Strokovni nadzor pri projektu PPE-TOL, ki smo ga/jih prejeli preko Portala javnih naročil.

VPRAŠANJE:

Spoštovani.
V skladu z razpisno dokumentacijo, točka 4.2 Finančno zavarovanje za resnost ponudbe, mora ponudnik k ponudbi predložiti bančno garancijo ali kavcijsko zavarovanje za resnost ponudbe.
Zaradi dolgotrajnih postopkov pridobivanja teh dveh inštrumentov finančnega zavarovanja ter stroškov, ki so z njima povezani, prosimo, da dovolite, da ponudnik kot finančno zavarovanje za resnost ponudbe predloži menično izjavo in bianco menice.
Hvala in lep pozdrav.

ODGOVOR:

Naročnik ne bo spreminjal razpisne dokumentacije v točki 4.2. Finančno zavarovanje za resnost ponudbe, saj je javno naročilo objavljeno tudi v Uradnem listu Evropske unije.

VPRAŠANJE:

Spoštovani,
v razpisni dokumentaciji se povsod pri pogojih za dokazovanje strokovne sposobnosti pri navajanju primerljivih objektov navajajo zahtevni elektroenergetski objekti (termoelektrarne ali hidroelektrarne ali nuklearne elektrarne), razen pri strokovnjakih strojne stroke (točka 3.2.3.1.3 in Priloga 16). Prosimo vas, da kot pri ostalih strokovnjakih, tudi pri strojnih strokovnjakih dovolite kot primerljive objekte hidroelektrarne moči nad 10MW.
Lep pozdrav

ODGOVOR:

Zahtevane reference pri strokovnjaku strojne stroke so tudi razdeljene glede na specifične zahteve področja, ki naj bi ga ta strokovnjak v okviru nadzora pokrival.

Ker gradnja zadeva plinsko parno enoto, je za nadzor zahtevan strokovnjak strojne stroke, ki ima nekaj znanja o področju, kjer bo nadziral izvajanje del, konkretno so zahtevane izkušnje tudi iz poznavanja področja plinskih turbin ter področja strojnih del, montaže kotla in opreme kotla, ki so specifične za plinsko termoelektrarno in jih posledično ni moč pridobiti v HE.

VPRAŠANJE:

Spoštovani.
v skladu s točko 3.2.3.1. Strokovna sposobnost, podtočka 3.3.3.1.3 Strojna stroka mora ponudnik razpolagati z najmanj 5 strokovnjaki strojne stroke. Glede na to, da lahko posamezen strokovnjak pokriva več področij hkrati, vas prosimo, da znižate zahtevano število strojnih strokovnjakov.
Lep pozdrav

ODGOVOR:

V razpisni dokumentaciji podtočka 3.3.3.1.3 ne obstaja.

Vsebinsko pa navedeno tematiko obravnava točka 3.2.3.1.3, ki v okviru iste točke dovoljuje oziroma zahteva tudi sledeče:

»Vsak od strokovnjakov bo moral izvajati dela na področju, za katero ima dejanske izkušnje in mora biti nominiran za to področje.

Za vsako zahtevano področje mora biti nominiran svoj strokovnjak. Isti strokovnjak je lahko nominiran za več področij samo v primeru, da dela na navedenih področjih ne potekajo istočasno oziroma lahko ponudnik dokaže, da lahko isti strokovnjak istočasno pokriva delo na več navedenih področjih. V tem primeru se prilagodi tudi število opravljenih ur posameznega strokovnjaka.«

Menimo, da je s tem omogočeno ustrezno znižanje števila strojnih strokovnjakov v kolikor ponudnik dokaže, kako bo izvedeno istočasno pokrivanje več področij z istim strokovnjakom.

VPRAŠANJE:

Spoštovani.
v skladu s točko 3.2.3.1. Strokovna sposobnost, podtočka 3.3.3.1.4 Gradbena stroka mora najmanj eden od strokovnjakov imeti znanje na področju okoljske zakonodaje, ki jo je potrebno obvladovati v času gradnje, kot dokazilo se šteje potrdilo o usposabljanju za področje okoljske zakonodaje, ki ni starejše več kot dve leti. Prosimo za pojasnilo, ali je ustrezno, da ponudnik v primeru pridobitve posla le to potrdilo priloži najkasneje do podpisa pogodbe?
Lep pozdrav

ODGOVOR:

V razpisni dokumentaciji podtočka 3.3.3.1.4 ne obstaja.

Vsebinsko navedeno tematiko obravnava točka 3.2.3.1.4.

Strokovnjak gradbene stroke z znanjem s področja okoljske zakonodaje je pogoj, ki ga mora ponudnik izpolniti ob oddaji ponudbe.

Zaradi navedenega je nedopustno, da se pogoj izpolnjuje po sprejemu odločitve o oddaji javnega naročila.

VPRAŠANJE:

Spoštovani.
v skladu s točko 3.2.3.1. Strokovna sposobnost, podtočka 3.3.3.1.3 Strojna stroka mora eden izmed strojnih strokovnjakov imeti izkušnje na področju izdelave in montaže jeklene gradbene konstrukcije in spremljajočih podkonstrukcij, antikorozivne zaščite in izolacij. Glede na vrsto del menimo, da bi lahko navedene izkušnje zagotavljal tudi ali še bolje strokovnjak gradbene stroke. Prosimo za proučitev te možnosti. V primeru pozitivnega odgovora bi vas prosili tudi za ustrezno zmanjšanje števila zahtevanih strojnih strokovnjakov
Lep pozdrav

ODGOVOR:

V razpisni dokumentaciji podtočka 3.2.3.1.3 ne obstaja.

Vsebinsko navedeno tematiko obravnava točka 3.2.3.1.3.

Navedeno področje lahko pokriva tudi strokovnjak gradbene stroke, ki ima zahtevane reference. V tem duhu se potem razume tudi določila razpisne dokumentacije za omenjena dela, kjer se strokovnjak strojne stroke ustrezno nadomesti s strokovnjakom gradbene stroke.

V primeru, da bi isti strokovnjak opravljal dela na dveh področjih velja tudi sledeče:

Za vsako zahtevano področje mora biti nominiran svoj strokovnjak. Isti strokovnjak je lahko nominiran za več področij samo v primeru, da dela na navedenih področjih ne potekajo istočasno oziroma lahko ponudnik dokaže, da lahko isti strokovnjak istočasno pokriva delo na več navedenih področjih. V tem primeru se prilagodi tudi število opravljenih ur posameznega strokovnjaka.

Lepo pozdravljeni!

JAVNI HOLDING Ljubljana, d.o.o.

Sektor za javna naročila